7α. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 13971/575 της 21 Ιαν./7 Φεβρ.  1959 Περί εισαγωγής κυνών εξ’ Ηπειρωτικής Ελλάδος εις νήσους υπό όρους. Έχοντες υπ’ όψει τας διατάξεις, του από 26.3.1936 Β.Δ/τος «περί μέτρων προς πρόληψιν και καταστολήν των μεταδοτικών νόσων των κατοικιδίων ζώων», ως τούτο ετροποποιήθη δια του από 29.7.51 Β.Δ/τος «περί τροποποιήσεως των άρθρ. 58 και 559 κλπ. ως και το ότι από μακρού χρόνου δεν υφίσταται η νόσος λύσσα εις τας νήσους της χώρας μας, αποφασίζομεν: Ι)Απαγορεύομεν την εισαγωγήν κυνών εκ της Ηπειρωτικής Ελλάδος, 1)εις τας Ιονίους νήσους, 2)την Δωδεκάνησον, 3)την Κρήτην, 4)τας Κυκλάδας νήσους, 5)εις τας νήσους του Αιγαίου και 6)εις Εύβοιαν, εκτός εάν συνοδεύωνται υπό πιστοποιητικού εμβολιασμού κατά της λύσσης εκδοθέντος υπό Κτηνιατρικής Σχολής δι’ ου θα εμφαίνηται ότι ο εμβολιασμός των κυνών διενεργήθη κατά το τελευταίον προ της μεταφοράς των εις τας ως άνω νήσους 12μηνον οπότε και θα επιτραπή η εισαγωγή των. ΙΙ)Οι τυχόν μεταφερόμενοι εις τας ως άνω νήσους κύνες και μη συνοδευόμενοι υπό του ως άνω πιστοποιητικού εμβολιασμού των κατά της λύσσης θα απωθούνται προς τα σημεία της προελεύσεώς των. ΙΙΙ)Κατ’ εξαίρεσιν, εις ας πόλεις λειτουργούν Δημόσια Λοιμοκαθαρτήρια ζώων δύνανται να εγκλεισθούν εις ταύτα οι μη συνοδευόμενοι υπό πιστοποιητικού εμβολιασμού κύνες δαπάναις των ιδιοκτητών των επί χρονικόν διάστημα καθοριζόμενον υπό της εκείσε Νομοκτηνιατρικής Υπηρεσίας καθ’ ο θέλει διενεργηθή και ο προληπτικός αντιλυσσικός εμβολιασμός των κυνών. ΙV)Οι υπό αθιγγάνων εισαγόμενοι κύνες θα φονεύωνται ως λοιμύποπτοι υπό της Υπηρεσίας άνευ ουδεμιάς αποζημιώσεως εφ’ όσον δεν είναι εμβολιασμένοι ως ανωτέρω ορίζεται. V)Ο έλεγχος των συνοδευόντων τους μεταφερομένους κύνας εις τας ως άνω νήσους εγγράφων θα διενεργήται υπό των κατά τόπους Λιμενικών και Τελωνειακών αρχών τη επιβλέψει της αρμοδίας Κτηνιατρικής Υπηρεσίας, εφ’ όσον εδρεύει τοιαύτη άλλως υπό της υγειονομικής αρχής. VI)Η μεταφορά κυνών από της μιας εκ των ως άνω αναφερομένων νήσων εις άλλην τοιαύτην επιτρέπεται άνευ περιορισμού τινος. VII)Η εφαρμογή της παρούσης άρχεται από 1ης Μαρτ. 1959. 